钦定古今图书集成/理学汇编/经籍典/第140卷 > 《汉韩婴诗外传四》 > 《抑》
## 钦定古今图书集成/理学汇编/经籍典/第140卷 > 《汉韩婴诗外传四》 > 《抑》

齐桓公置酒，令诸侯大夫曰：“后者饮一经程。”管仲后，
当饮一经程，饮其一半而弃其半。桓公曰：“仲父当饮
一经程而弃之，何也？”管仲曰：“臣闻之，酒入口者舌出，
舌出者弃身。与其弃身，不宁弃酒乎？”桓公曰：“善。《诗》曰：
‘荒湛于酒’。”